Αγαπητοί γονείς,

Σχετικά με τη διαχείριση του κρούσματος κορωναϊού σε εκπαιδευτικό του σχολείου μας θέλαμε να σας ενημερώσουμε τα εξής:

Από την πρώτη στιγμή ενημερώθηκε ο ΕΟΔΥ και ο Διευθυντής Π/θμιας Εκπ/σης και προβήκαμε στην μόνη ενέργεια που προβλέπει το σχετικό υγειονομικό πρωτόκολλο, την αναστολή λειτουργίας των τμημάτων που διδάσκει ο εκπαιδευτικός, που ήταν τα τμήματα της Στ΄ τάξης.

Επιπλέον αυτού που δεν προβλέπεται από το υγειονομικό πρωτόκολλο, κάναμε αίτημα για τη διενέργεια rabit test σε όλους τους εκπαιδευτικούς του σχολείου το οποίο με τη συνδρομή του Αντιπεριφερειάρχη Υγείας έγινε άμεσα αποδεκτό και έτσι την Πέμπτη 18 Φεβρουαρίου διενεργήθηκαν τα tests τα οποία ήταν όλα αρνητικά.

Επίσης έγινε αίτημα στο Δήμο Χίου για απολύμανση όλων των χώρων του σχολείου που και αυτό με τη συνδρομή του Αντιδημάρχου Παιδείας και Κοινωνικής Μέριμνας έγινε άμεσα αποδεκτό και έτσι την Πέμπτη 18 Φεβρουαρίου πραγματοποιήθηκε και απολύμανση όλων των χώρων του σχολείου.

Από την πρώτη στιγμή, παράλληλα, υποβάλλαμε αίτημα για τη διενέργεια tests και σε όλα τα παιδιά της Στ΄τάξης για προληπτικούς λόγους το οποίο δεν έγινε δεκτό από τον ΕΟΔΥ λόγω που δεν προβλέπεται από το σχετικό υγειονομικό πρωτόκολλο.

Μετά από συντονισμένες, όμως, ενέργειές μας, σε συνεργασία με το Νοσοκομείο Χίου, υποβάλλαμε αίτημα προς τη διοίκηση του Νοσοκομείου να εγκρίνει τη λήψη δειγμάτων από όλους τους μαθητές της Στ΄ τάξης για τη διενέργεια μοριακού test ώστε να έχουμε πλήρη και ασφαλή εικόνα για όλα τα παιδιά και με σιγουριά να επιστρέψουν στο σχολείο με το τέλος αναστολής λειτουργίας των τμημάτων τους.

Με βάση την πληροφόρηση που έχουμε, το αίτημα θα γίνει αποδεκτό και μόλις μας δοθεί η έγκριση θα σας ενημερώσουμε για το χώρο και το χρόνο που θα γίνει η λήψη των δειγμάτων για τη διενέργεια του μοριακού test.

**Επίσης για καθαρά προληπτικούς λόγους τα αδέρφια των μαθητών της Στ΄ τάξης που φοιτούν σε μικρότερες τάξεις ή στο Νηπιαγωγείο, θα παραμείνουν στο σπίτι για την εβδομάδα που ξεκινάει από αύριο Δευτέρα 22 Φεβρουαρίου 2021 έως και την Παρασκευή 26 Φεβρουαρίου και θα παρακολουθήσουν πρόγραμμα τηλεκπαίδευσης , όπως προβλέπεται από τις σχετικές εγκυκλίους του ΥΠΑΙΘ.**

Το πρόγραμμα της τηλεκπαίδευσης θα σας κοινοποιηθεί μέχρι αύριο Δευτέρα 22 Φεβρουαρίου 2021.

Τελειώνοντας θα θέλαμε να σας διαβεβαιώσουμε ότι όλες αυτές τις ημέρες προσπαθήσαμε να ανταποκριθούμε με τον καλύτερο δυνατόν τρόπο στην αντιμετώπιση αυτού του περιστατικού ώστε να διασφαλιστούν όλα τα παιδιά της Στ΄ τάξης αλλά και όλου του σχολείου μας γενικότερα και έτσι θα πορευτούμε και τις επόμενες ημέρες μέχρι να αποκατασταθεί απόλυτα η ομαλή και ασφαλής από όλες τις πλευρές επιστροφή των παιδιών στο σχολείο.

Ευχαριστούμε θερμά για την κατανόηση και τη συνεργασία σας.